
REPUSLIKA & SHAIPERISE

MINISTRIA E FINANCAVE





I N F O R M A C I O N
Mbi masat e parashikuara në zbatim të raportit paraprak të auditimit të kompanisë audituese ndërkombëtare “Ernst & Young”
Në zbatim të VKM nr. 50, datë 05.02.2014 “Për miratimin e Strategjisë për parandalimin dhe shlyerjen e detyrimeve të prapambetura e planit të veprimit”, në Ministrinë e Financave, si dhe në të gjitha institucionet e tjera buxhetore që përfshihen në procesin e shlyerjes së detyrimeve të prapambetura, në muajin korrik 2014, filloi programi i auditimit të procesit të mësipërm, nga kompania audituese ndërkombëtare “Ernst & Young” e kontraktuar nga Komisioni Europian. Mbas një pune intensive dhe në bashkëpunim me Ministrinë e Financave, në fund të muajit janar 2015 Komisioni Evropian paraqiti pranë Ministrisë së Financave raportin paraprak të auditimit të procesit të shlyerjes së detyrimeve të prapambetura të zhvilluar nga kompania audituese “Ernst & Young”. 

Lidhur me rekomandimet e dhëna në raportin paraprak të auditit, vihet re se këto rekomandime janë dhënë kryesisht në fushën e menaxhimit të financave publike dhe në kuadër të përmirësimit të procesit të shlyerjes dhe parandalimit të detyrimeve të prapambetura. Ministria e Financave në bashkëpunim të ngushtë me Ministritë e linjës që mbulojnë fushat përkatëse, ka ndërmarrë dhe do të marrë në të ardhmen një sërë masash të cilat, të ndara sipas kategorive përkatëse, përmblidhen si më poshtë vijon:

Në lidhje me menaxhimin e financave publike:

-Do të merren masat për ndërhyrjen në aktet ligjore dhe nënligjore përkatëse për të bërë të mundur përmirësimin e procesit të prokurimit, i cili sipas raportit të mësipërm, ka hapësira për t’u saktësuar në mënyrë që të shmangen abuzimet e mundshme.

-Do të rishikohen, me synim përmirësimin e tyre, procedurat e parashikuara në aktet nënligjore përkatëse në lidhje me procesin e menaxhimit dhe monitorimit të kontratave të investimeve, kryesisht në infrastrukturën rrugore. Në këtë kuadër do të synohet edhe përforcimi i procedurave të marrjes në dorëzim të punimeve/shërbimeve për kontratat e përfunduara.

-Për të bërë procesin më transparent dhe për të rritur performancën e pagesave të detyrimeve të prapambetura, si dhe pagesave në përgjithësi, Ministria e Financave ka intensifikuar bashkëpunimin me projekte të financuara nga BE dhe donatorë të tjerë për të bërë të mundur që, përveç 5 Ministrive të Linjës që janë aktualisht përdorues direkt të SIFQ, gjatë vitit 2015 të shtohen edhe 10 Institucione të tjera (kryesisht ML). Pasi të jenë testuar institucionet e mësipërme, atëherë do të bëhët implementimi i SIFQ në të gjitha Institucionet Buxhetore. 

-Në zbatim të Strategjisë së Menaxhimit të Financave Publike, nga ana e Ministrisë së Financave parashikohet që zgjerimi i  SIFQ për përdorim të institucioneve buxhetore do të shoqërohet, si parakusht, me infrastrukturën e nevojshme në lidhje me sigurimin e aksesit on-line dhe realizimin në kohë reale për institucionet e përzgjedhura dhe gjithashtu duke krijuar lehtësira për menaxherët dhe departamentet e financës për të qarkulluar në mënyrë elektronike dokumentacionin financiar të lidhur me transaksionet, arkivimin dhe mundësitë e nxjerrjes së dokumenteve në rast të kontrolleve “ex-post”. 

-Nga ana e Drejtorisë së Përgjithshme Rregullatore dhe Kontrolluese në Ministrinë e Financave do të hartohet një hartë e procesit të shlyerjes së detyrimeve të prapambetura, për të prezantuar në mënyrë skematike të gjithë hapat që ndiqen, si dhe rolet dhe përgjegjësitë e të gjithë strukturave të përfshira në procesin e shlyerjes dhe parandalimit të detyrimeve të prapambetura.

Në lidhje me përmirësimin e procesit të shlyerjes dhe parandalimit të detyrimeve të prapambetura:

Për të përmirësuar procesin e parandalimit të krijimit të detyrimeve të prapambetura gjatë viteve në vazhdim, në vijim të Udhëzimit të Ministrit të Financave nr, 8, datë 07.03.2014 “Për përcaktimin dhe zbatimin e limiteve të angazhimit, për vitin 2014-2015”, Ministria e Financave në bashkëpunim me Agjencinë e Prokurimit Publik kanë planifikuar krijimin e një ndërfaqe/lidhje midis sistemit të Prokurimit Publik dhe SIFQ në mënyrë që t’u japë mundësinë atyre institucioneve të lidhura me SIFQ -in, që të kryejnë kontrolle on-line nëse kanë fonde buxhetore të disponueshme para fillimit të një procesi tenderimi. Do të kryhet një kontroll i buxhetit në mënyrë që asnjë prokurim të mos iniciohet, nëse nuk ka fonde në dispozicion për vitin aktual, dhe në rastin e kontratave shumëvjeçare, për secilin nga vitet jashtë vitit aktual fiskal të PBA-së. 

Nga ana e Ministrisë së Financave (Njësisë së Posaçme të Administrimit dhe Monitorimit të Detyrimeve të Prapambetura) do t’i kushtohet vëmendje përditësimit dhe saktësimit të vazhdueshëm të detyrimeve të deklaruara nga ana e institucioneve përkatëse në mënyrë që të shmangen dublikimet dhe pasaktësitë e mundshme. Këto procedura do të kryhen sipas kërkesave të “Strategjisë për parandalimin dhe shlyerjen e detyrimeve të prapambetura”.

Njësia e Posaçme e Administrimit dhe Monitorimit të Detyrimeve të Prapambetura (NjPAMDP) do të marrë të gjitha masat për të bërë të mundur kryerjen e analizave të nevojshme (p.sh. nëpërmjet PIVOT-table) në mënyrë që të evidentohen dhe të eliminohen mospërputhjet e mundshme që mund të ketë midis informacionit të disponuar nga NjPAMD dhe atij të raportuar nga Degët e Thesarit (p.sh. informacioni mbi pagesat e këtyre detyrimeve, etj.).

Gjithashtu nga NjPAMDP në vijim të procesit të shlyerjes së detyrimeve të prapambeura, do të merren masat për përdorimin e formateve më të informatizuara për të siguruar një standardizim të të dhënave të raportuara nga Institucionet buxhetore dhe Degët e Thesarit.

Ashtu sië është evidentuar edhe në raportin e auditit, parimi FIFO nuk ka gjetur zbatim në të gjitha rastet e shlyerjes së detyrimeve të prapambetura. Kjo ka ardhur kryesisht si pasojë e kohës së nevojshme për kryerjen e procesit të verifikimit / konfirmimit nga organet tatimore mbi deklarimin e faturave përkatëse dhe mbi gjendjen debitore të këtyre subjekteve ndaj organeve tatimore. Ky proces kërkonte një kohë relativisht të gjatë, sidomos për faturat më të herëshme, faktor ky i cili sillte shtyrjen në kohë të shlyerjes së këtyre detyrimeve. Për të minimizuar këtë fenomen, nga ana e Ministrisë së Financave janë marrë masat për ndryshimet në aktet nënligjore përkatëse ku tashmë është përcaktuar afati kohor në dispozicion të Drejtorisë së Përgjithshme të Tatimeve për të dërguar informacionin mbi verifikimet dhe konfirmimet e mësipërme. 

Në vijim të masave të mësipërme që do të merren në bashkëpunim me të gjithë institucionet e përfshira në këtë proces, Ministria e Financave është e angazhuar maksimalisht në monitorimin hap pas hapi të zbatimit të këtyre masave në mënyrë që të sigurohet përmirësimi dhe mbarëvajtja e procesit të shlyerjes së detyrimeve të prapambetura. 

